Opis predmetu zákazky

Predmetom zákazky je zabezpečenie poskytovania úhrady za dočasné parkovanie motorových vozidiel parkujúcim vodičom, v zónach so spoplatneným parkovaním na území mesta Trnava podľa platného všeobecne záväzného nariadenia o dočasnom parkovaní motorových vozidiel na vymedzenom území mesta Trnavy (ďalej len „VZN“), prostredníctvom mobilného telefónu bez registrácie, a to systémom SMS s využitím všetkých mobilných operátorov na Slovensku.

Požadované parametre na úhradu za dočasné parkovanie prostredníctvom SMS:

- zabezpečenie platobného systému parkovania prostredníctvom SMS správ mobilného telefónu,

- zabezpečenie systému na overenie platnosti úhrady za dočasné parkovanie vrátane odborného zaškolenia,

- zabezpečenie výstupov z databázových štatistík poskytovanej služby,

- vyplatenie súčtu konečných súm za SMS úhradu v zmysle mesačnej štatistiky na účet mesta najneskôr do 40 dní po ukončení zúčtovacieho mesiaca,

- fakturácia odmeny za poskytnutie služieb dodávateľom - príloha k faktúre: výstup z databázových štatistík poskytovanej služby,

- základná časová jednotka - tarifikácia: podľa v súčasnosti platného VZN o dočasnom parkovaní motorových vozidiel,

- schopnosť systému rozlišovať parkovacie zóny a čas spoplatnenia podľa platného VZN,

- systém musí rozlišovať čas, počas ktorého sa platí úhrada za dočasné parkovanie podľa platného VZN a to pre jednotlivé zóny v jednotlivých dňoch v týždni v konkrétnych časoch. Mimo prevádzkovej doby (času) je spoplatnenie prostredníctvom SMS neprípustné, pričom zaplatená úhrada prekračujúca prevádzkovú dobu sa presúva na nasledujúci spoplatnený deň,

- potvrdenie zaplatenia úhrady prostredníctvom spätnej SMS správy,

- servisná SMS komunikácia, vrátane notifikácií expirácie už realizovanej úhrady,

- prístup k zozbieraným údajom o parkovaní v reálnom čase online formou webslužby (formát: XML/JSON),

- súčasťou systému je aj možnosť užívateľa služby vytlačiť daňový doklad o konkrétnej transakcii (napr. formou webstránky),

- súčasťou dodávky a finálnej ceny je aj objem programátorských prác na systéme v rozsahu 5 človekodní, ktoré Objednávateľ môže a nemusí vyčerpať počas doby trvania zmluvy na základe separátnych požiadaviek. Minimálna hodnota čerpania (objednávky) je 0,1 človekodňa. budú využité pre potreby zabezpečenia kompatibility a integrácie s parkovacím systémom. Cena programátorských prác v rozsahu 5 človekodní bude zohľadnená v súťaženom percente.